R O M Â N I A

JUDETUL SATU MARE

COMUNA TIREAM

* P R I M A R -

Nr.3484 din 25.11.2020.

**PROIECT DE HOTĂRÂRE**

**privind stabilirea impozitelor şi taxelor locale,precum şi a taxelor speciale, pe anul 2021**

Consiliul local al comunei Tiream, întrunit în şedinţa extrordinară din data de …............….2020;   
 Având în vedere referatul de aprobare al primarului comunei Tiream, înregistrat sub nr.3483/25.11.2020 în calitate de iniţiator , raportul de specialitate a compartimentului de resort din cadrul aparatului de specialitate al primarului comunei Tiream, înregistrat sub nr.3685/14.12.2020, precum şi avizele comisiilor de specialitate din cadrul Consiliului local al comunei Tiream; Având în vedere temeiurile juridice, respectiv prevederile: - art. 56, art. 120 alin. (1), art.121 alin. (1) și (2) și art. 139 alin. (2) din Constituția României, republicată;  
- art. 4 și art. 9 paragraful 3 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;  
- art. 7 alin. (2) din Legea nr. 287/2009 privind Codul civil, republicată, cu modificările ulterioare;  
- art. 20 și art. 28 din Legea-cadru a descentralizării nr. 195/2006;  
- art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27, art. 30 din Legea nr. 273/2006 privind finanțele publice locale, cu modificările și completările ulterioare;  
- art. 1, art. 2 alin. (1) lit. h), precum și pe cele ale titlului IX din Legea nr. 227/2015 privind Codul Fiscal, cu modificările și completările ulterioare;  
- Ordonanței de Urgență a Guvernului nr. 80/2013 privind taxele judiciare de timbru, cu modificările și completările ulterioare;  
- art. 344 din Legea nr. 207/2015 privind Codul de procedură fiscală;   
- Ordonanței Guvernului nr. 28/2008 privind registrul agricol, aprobată cu modificări și completări prin Legea nr. 98/2009, cu modificările și completările ulterioare;  
- art. 5 din Legea cadastrului și publicității imobiliare nr. 7/1996, republicată, cu modificările și completările ulterioare;  
- art. 6 din Ordonanța Guvernului nr. 99/2000 privind comercializarea produselor și serviciilor de piață, republicată, cu modificările și completările ulterioare;  
 - art. 7 din Legea nr. 52/2003 privind transparenţa decizională în administraţia publică;  
- Ordonanţei Guvernului nr. 2/2001 privind regimul juridic al contravenţiilor, cu modificările şi completările ulterioare;  
- Legii nr. 270 din 22 decembrie 2017 a prevenirii;  
- Hotărârii Guvernului 33 din 25.01.2018 privind stabilirea contravențiilor care intră sub incidența Legii prevenirii nr.270/2017, precum și a modelului planului de remediere.  
- Legii nr.145/2014 cu modificările și completările ulterioare, pentru stabilirea unor măsuri de reglementare a pieţei produselor din sectorul agricol; Având în vedere prevederile art. 491 Titlul IX din Legea nr.227/08.09.2015 privind Codul fiscal cu modificările și completările ulterioare, Luând în considerare adresa Institutului Național de Statistică nr. 15/14.01.2020 publicată pe site-ul Ministerul Dezvoltării Regionale și Administației Publice (înființat prin reorganizarea Ministerului Dezvoltării Regionale, Administației Publice și Fondurilor Europene conform Hotărârii Guvernului nr. 51/15.02.2018) privind comunicarea ratei inflației pentru anul 2018,

Ţinând seama de prevederile Legii nr.24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare, În baza prevederilor art.129, alin.. (1), (2), alin.(4) lit.c) din O.U.G. nr.57/2019 privind Codul administrativ; În temeiul prevederilor ar.139,alin ,(3) lit.c) și art.196, alin (1) lit a) din O.U.G. nr.57/2019 privind Codul administrativ;   
 **H O T Ă R Ă Ş T E :**

Art.1.- (1) Impozitele şi taxele locale,precum şi taxele speciale,pe anul 2021,se stabilesc potrivit prezentei hotărâri. (2) Tabloul cuprinzând cotele, valorile impozabile, nivelurile impozitelor și taxelor locale, taxele speciale și amenzile care se stabilesc, se actualizează sau se ajustează, după caz, de către Consiliul local al comunei Tiream, sunt prevăzute în anexa nr.1 care face parte integrantă din prezenta hotărâre.

**Art.2.-** Impozitul pe clădiri, impozitul pe teren şi impozitul pe mijloacele de transport sunt creanţe fiscale anuale, care se plătesc în două rate egale, până la 31 martie şi 30 septembrie inclusiv.  
 Taxa pe clădiri şi taxa pe teren se plăteşte lunar, până la data de 25 inclusiv a lunii următoare fiecărei luni din perioada de valabilitate a contractelor prin care se transmite dreptul de concesiune, închiriere, administrare sau folosință.  
 **Art.3.-** Impozitul anual pe clădiri, pe teren, pe mijloacele de transport, datorate aceluiaşi buget local de către contribuabili, persoane fizice sau juridice, de până la 50 de lei inclusiv, fiecare, se plăteşte integral până la primul termen de plată.  
 **Art.4.-** În cazul contribuabililor persoane fizice, pentru plata cu anticipaţie până la data de 31.03.2021 a impozitului pe clădiri, a impozitului pe teren şi a impozitului pe mijloacele de transport, se acordă o bonificaţie în cuantum de 10%.  
 În cazul contribuabililor persoane juridice, pentru plata cu anticipaţie până la data de 31.03.2021 a impozitului pe clădiri, a impozitului pe teren şi a impozitului pe mijloacele de transport, se acordă o bonificaţie în cuantum de 10%.  
 **Art.5.-** În anul 2021 , conform prevederilor art.266, alin.(6) şi (7) din legea nr.207/2015 privind Codul de procedură fiscală, cu modificările şi completările ulterioare, se anulează creanţele fiscale existente la rolul nominal la data de 31.12.2020 până la 25 lei, inclusiv. Plafonul se aplică totalului creanţelor fiscale datorate şi neachitate de debitori aflate în sold la data de 31.12.2020. **Art.6.-** Pentru aplicarea corectă a valorilor impozabile precum şi a impozitelor pe clădiri şi teren, la stabilirea rangului localităţilor şi a zonelor în cadrul acestora se vor avea în vedere prevederile HCL.nr.45 din 10.12.2015 privind ierarhizarea pe ranguri a localităţilor componente ale comunei Tiream şi delimitarea zonelor , atât în intravilanul ,cât şi în extravilanul localităţilor. **Art.7. -** Anexa 1 face parte integrantă din prezenta hotărâre.

**Art.8. -** Prezenta hotărâre intră în vigoare începând cu data de 01.01.2021. **Art.9. -** Cu ducerea la îndeplinire a prezentei hotărâri se încredinţează primarul comunei Tiream, Biroul Impozite şi Taxe Locale şi compartimentele de resort din cadrul aparatului de specialitate a primarului comunei Tiream.

**Art.10.-** Prezenta hotărâre se comunică, prin intermediul secretarului general al comunei Tiream, primarului comunei Tiream, Instituţiei Prefectului judeţului Satu Mare , compartimentelor de resort din cadrul aparatului de specialitate al primarului comunei Tiream şi se aduce la cunoştinţă publică prin publicarea pe site-ul [www.tiream.ro](http://www.tiream.ro) , Cetăţenii, prin afişare la avizierul Primăriei

Tiream, la 25 noiembrie 2020.

**Iniţiator proiect Avizat pentru legalitate,**

**PRIMAR , Secretar general al comunei Tiream**

**dl. Nicolae TAR jr.Maria GRIGORAŞ**

Red./Tehn.G.M. Nr. Exemplare : 2/2 pag

**R O M Â N I A**

**JUDEŢUL SATU MARE**

**COMUNA TIREAM**

**- P R I M A R -**

Nr. 3483 din 25.11.2020

REFERAT DE APROBARE

**privind stabilirea impozitelor şi taxelor locale,precum şi a taxelor speciale, pe anul 2021**

În conformitate cu principiul autonomiei locale, autorităţile administraţiei publice locale au dreptul să instituie şi să perceapă impozite şi taxe locale , în condiţiile legii .Stabilirea impozitelor si taxelor locale pentru anul fiscal 2021 are la baza prevederile legale actuale, reprezentate de Legea nr. 227/2015 privind Codul fiscal, în cuprinsul căreia sunt prevăzute nivelurile pentru valorile impozabile, impozitele si taxele locale si alte taxe asimilate acestora, precum si amenzile aplicabile începând cu anul 2016.

În vederea finanţării proiectelor aflate in derulare si pentru ca sursele bugetului local sa satisfacă intr-o proporţie cat mai mare nevoile actuale ale cetăţenilor comunei Tiream, dar şi cerinţele Uniunii Europene, este necesara menţinerea surselor actuale ale bugetului local,atragerea de noi surse extrabugetare, precum si valorificarea judicioasa si eficientă a patrimoniului comunei Tiream.

În baza prevederilor Legii nr. 227/2015 privind Codul fiscal, Consiliul local are competenta sa stabilească cota impozitelor si taxelor locale, când acestea se determina pe baza de cota procentuala, prin lege fiind stabilite limitele minime si maxime, stabilirea cuantumului impozitelor si taxelor locale prevăzute in sumă fixă, precum si stabilirea nivelului bonificaţiei de pana la 10% conform prevederilor art. 462, alin. (2), art. 467, alin (2) si art.472, alin. (2) din Codul fiscal.

Potrivit artr.490 din Legea nr.227/2015 privind Codul Fiscal „ *Autorităţile administraţiei publice locale şi organele speciale ale acestora , după caz, sunt responsabile pentru stabilirea , controlul şi colectarea impozitelor şi taxelor locale, precum şi a amenzilor şi penalităţilor aferente „*

Pentru anul fiscal 2021 propun indexarea impozitelor şi taxelor locale în baza prevederilor art. 491, alin.(1) şi alin.(2) din Legea nr.227/2015 privind Codul Fiscal ,

*„Art.491 .- Indexarea impozitelor şi taxelor locale .*

***(1)*** *In cazul oricarui impozit sau oricarei taxe locale, care consta intr-o anumita suma in lei sau care este stabilita pe baza unei anumite sume in lei, sumele respective se indexeaza anual, pana la data de 30 aprilie, de catre consiliile locale, tinand cont de rata inflatiei pentru anul fiscal anterior, comunicata pe site-urile oficiale ale Ministerului Finantelor Publice si Ministerului Dezvoltarii Regionale si Administratiei Publice.*

***(2)*** *Sumele indexate conform alin. (1) se aproba prin hotarare a consiliului local si se aplică in anul fiscal urmator. La nivelul municipiului Bucuresti, aceasta atributie revine Consiliului General al Municipiului Bucuresti “.*

Rata inflaţiei pentru anul 2019 este de 3,8 % comunicată de Institutul Naţional de Statistică prin adresa nr. 15/14.01.2020 publicată pe site-ul Institutului Naţional de statistică :www.insse.ro

Pentru anul 2021 propun ca, la nivelul comunei Tiream, nivelurile impozabile , impozitele și taxele locale , precum și amenzile care au fost stabilite pentru anul 2020 să fie indexate cu **procentul obligatoriu de 3,8 % , așa cum precizează art.491** din Codul Fiscal cu modificările și completările ulterioare , toate celelalte prevederi rămânând nemodificate.

În conformitate cu prevederilor art. 136 alin.(1) din Ordonanţa de urgenţă nr.57/2019 privind Codul administrativ,

**INIŢIEZ:**

**proiectul de hotărâre privind stabilirea impozitelor şi taxelor locale,precum şi a taxelor speciale, pe**

**anul 2021**

Tiream,la 25 noiembrie 2020. **INIŢIATOR:**

**P R I M A R ,**

dl. Tar Nicolae